
TECHNINĖ SPECIFIKACIJA

I. Perkamos keleivių vežimo paslaugos nustatytu maršrutu Nr. 46. Preliminarus ridos kiekis (km) sutarties vykdymo laikotarpiui – 31612 km.  
II. Aplinkosauginiai reikalavimai: 
1) Vykdant sutartį Perkančioji organizacija ir Tiekėjas įsipareigoja mažinti popieriaus sunaudojimą, atsisakyti nebūtino dokumento kopijavimo ir spausdinimo, visą dokumentaciją rengti elektronine forma ir pasirašyti elektroniniu būdu. Išimtinais atvejais tam tikri dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus arba Perkančioji organizacija nurodo tokį būtinumą – tokiu atveju turi būti naudojamas popierius, atitinkantis šiuos aplinkos apsaugos kriterijus:
1.1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;
Galimi pateikti atitiktį įrodantys dokumentai: a) Vokietijos ekologinis ženklas „Mėlynasis angelas“ (toliau – the Blue Angel), arba Europos Sąjungos ekologinis ženklas „Gėlė“ (toliau – European Ecolabel), arba Šiaurės šalių ekologinis ženklas „Gulbė“ (toliau – Nordic Swan) arba kitas I tipo ekologinis ženklas (sertifikatas), kuris įrodytų, kad gaminys yra pagamintas iš 100 % perdirbto popieriaus plaušų ar iš ne mažiau kaip 30 proc. pirminės medienos plaušų, gautų iš sertifikuotų miškų; b) Galiojantis FSC® arba PEFC sertifikatas, arba kito darnaus miškų ūkio standarto sertifikatas, kuris įrodytų, kad gaminys yra pagamintas iš ne mažiau kaip 30 proc. pirminės medienos plaušų, gautų iš sertifikuotų miškų; c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma; d) įrodymai apie medienos kilmę, kai taikoma medienos kilmės atsekimo sistema, apimanti visą gamybos grandinę nuo miško iki produkto (pagal kokybės vadybos sistemą LST EN ISO 9000, aplinkos apsaugos vadybos sistemą LST EN ISO 14001 ar EMAS, ar kitą lygiavertę); e) dokumentai, įrodantys, kad medienos žaliava gauta iš tinkamai išaugintų miškų (miškotvarkos projektas, leidimas kirsti mišką); f) gamintojo techniniai dokumentai; g) kiti lygiaverčiai įrodymai.
1.1.2. gaminys turi būti nebalintas arba balintas nenaudojant chloro dujų.
Galimi pateikti atitiktį įrodantys dokumentai: a) The Blue Angel arba Nordic Swan, arba European Ecolabel ekologinis ženklas arba kitas I tipo ekologinis ženklas (sertifikatas), kuris įrodytų, kad gaminys yra nebalintas arba balintas nenaudojant chloro dujų; b) pripažintos įstaigos arba paskelbtosios (notifikuotos) įstaigos institucijos bandymų protokolas, tyrimų ataskaita ar pažyma; c) gamintojo techniniai dokumentai; d) kiti lygiaverčiai įrodymai.
Esant poreikiui, Perkančioji organizacija gali pareikalauti pateikti naudojamo popieriaus atitiktį įrodančius dokumentus, Tiekėjas įsipareigoja tokius dokumentus pateikti ne vėliau kaip per 3 d. d. nuo Perkančiosios organizacijos pareikalavimo. Tiekėjui nepateikus šių dokumentų per Perkančiosios organizacijos nurodytą terminą ir/ar paslaugų teikime naudojant kitą popierių, bus taikoma pirkimo sąlygų 4 priede  numatyta atsakomybė.
2) Teikiant paslaugas naudoti visai netaršias transporto priemones - M3 kategorijos transporto priemonės varomos elektra. 
Esant poreikiui, Perkančioji organizacija gali pareikalauti pateikti atitiktį įrodančius dokumentus, Tiekėjas įsipareigoja tokius dokumentus pateikti ne vėliau kaip per 3 d. d. nuo Perkančiosios organizacijos pareikalavimo. Tiekėjui nepateikus šių dokumentų per Perkančiosios organizacijos nurodytą terminą ir/ar paslaugų teikime naudojant kitą transporto priemonę, bus taikoma pirkimo sąlygų 4 priede numatyta atsakomybė.
TECHNINIAI REIKALAVIMAI TRANSPORTO PRIEMONĖMS SUTARTIES VYKDYMO METU
1. Transporto priemonės turi būti valdomos nuosavybės teise arba jei siūlomos transporto priemonės nėra valdomos nuosavybės teise, tiekėjas turi turėti sutartis dėl transporto priemonių naudojimo ar valdymo kopijas arba preliminarias transporto priemonių įsigijimo sutartis, susitarimo protokolus ar kitus dokumentus, įrodančius, kad tiekėjas turi galimybę naudoti nurodytas transporto priemones. Perkančiajai organizacijai paprašius, tiekėjas šiuos dokumentus turi pateikti per suderintą, protingą terminą;
2. Transporto priemonės tipas - M3 klasė, kėbulų kodai CE (nuo 7 metrų iki 9,5 metrų ilgio);
3. Transporto priemonių kuro rūšis – elektra (visos infrastruktūros, reikalingos sutarties vykdymo metu naudojamų transporto priemonių krovimui ir ekploatavimui, išlaidas vežėjas (tiekėjas) įskaičiuoja į teikiamą kilometro įkainį ir (jeigu reikalinga), infrstrauktūrą įrengia savo lėšomis ir rizika);
4. Transporto priemonių vietų skaičius - ne mažiau 18 sėdimų vietų, neįskaitant vairuotojo vietos. Ne mažiau 30 vietų keleiviams iš viso (sėdimos + stovimos);
5. Transporto priemonių kiekis - 2 vnt. (1 pagrindinės važiuojančios transporto priemonės, ne mažiau 1 rezervinės transporto priemonės;
6. Transporto priemonių amžius - transporto priemonės, ne ankstesnės nei 2024 metų pirmos registracijos;
7. Transporto priemonių apipavidalinimas. Mėlyna spalva – spalvos kodas pagal NCS – S 3060-R90B. Vėliavos spalvų juosta: geltonos (spalvos kodas pagal NCS – S 0580-Y10R) ir raudonos (spalvos kodas pagal NCS – S 0085-Y90R) spalvų;  Pagal perkančiosios organizacijos nustatytą apipavidalinimo maketą.
8. Salonas – 1) Keleivių laipinimo vieta be laiptelio (žemagrindė). Žemagrindė autobuso dalis laipinimui turi būti tarp ašių. 2) Automatinės durys. Durys turi atitikti minimalius reikalavimus – turi būti ne siauresnės kaip 900 mm, ties rankenomis (jeigu jos įrengtos) turi būti ne siauresnės nei 800 mm. 3) Transporto priemonėse turi būti ne mažiau 6 veikiančių STOP mygtukų bei indikacinis ekranas priekyje (po STOP mygtuko paspaudimo užsidega užrašas „STOP“) ir girdimas garsinis signalu vairuotojui. Prie specialių poreikių asmenims pritaikytų vietų, durų ir specialiųjų sėdynių stop mygtukai privalo būti pasiekiami iš arti. Tokių mygtukų paspaudimas turi vairuotojui pranešti, kad mygtukas aktyvuotas (vairuotojas turi gauti audiovizualinį signalą ir asmenims įlipti / išlipti turi skirti daugiau laiko nei įprastai arba suteikti specialiąją pagalbą, pvz., pastatyti pandusą ar kt.). Visus mygtukus turi būti įmanoma valdyti plaštaka. Vienu arba keliais įsižiebiančiais ženklais ir garsais asmuo turi būti informuotas apie tai, kad mygtukas aktyvuotas. 4) Tinkamai veikiantis salono apšvietimas. 5) Autobuso šoniniai langai privalo būti tamsinti, šviesos pralaidumas nuo 20 iki 50% 6) Autobuso langai salone privalo turėti ne mažiau 4 atidaromas orlaides ir įrengtą oro kondicionavimo sistemą keleiviams salone. 7) Sistemos šaldymo galingumas (angl. cooling capacity): ne mažiau 12 kW 8) Pirmą kartą Lietuvos Respublikoje registruojamos transporto priemonės turi atitikti 2022 m. rugsėjo 19 d. LR Susisiekimo ministro įsakymu Nr. 3-439 patvirtinto „Viešojo transporto priemonių pritaikymo neįgaliesiems ir riboto judumo asmenims reikalavimų apraše“ nustatytus reikalavimus.
9. Būtina įranga:
1. 
2. 
3. 
4. 
5. 
6. 
7. 
8. 
9. 
9.1. Garsiakalbiai ir garso stiprintuvas. Ne mažiau 3 vnt. garsiakalbių sumontuotų salone vidiniam garsui (stotelių ar kitiems garsiniams pranešimams. Garsiakalbių išdėstymas salone turi būti toks, kad garsas keleivių erdvėje būtų girdimas vienodai ir aiškiai sėdint bet kurioje salono vietoje. Ne mažiau 1 vnt. garsiakalbis sumontuotas išoriniam garsui (maršruto Nr. ar kitiems garsiniams pranešimams). Montuojama autobuso dešinėje pusėje, kad garsas būtų girdimas zonoje ties autobuso durimis. Ne mažiau 1 vnt. garso stiprintuvo, prie kurio jungiami garsiakalbiai. Stiprintuvas turi turėti žemo lygio (angl. low-level) garso įvestį atskirais kanalais vidiniams ir išoriniams garsams. 
9.2. El. bilieto sistema. Transporto priemonės privalo būti paruoštos el. bilieto veikimui, konkurso dalyvis savo sąskaita paruošia laidų instaliaciją, pagal pridedamą schemą (žr. žemiau 2 pav.), el. skaitytuvams, borto kompiuteriui, el. bilieto įrangos valdikliui, garsiakalbiams, kasos aparatui (rūpinasi rangovas). Perkančioji organizacija savo sąskaita sumontuoja galinę įrangą (skaitytuvai, borto kompiuteris – valdiklis, planšetė – vairuotojo ekranas). Dėl instaliacijos darbų privaloma konsultuotis su Perkančiąją organizacija.
9.3. Informacinės švieslentės:
9.3.1. Transporto priemonėje privalo būti sumontuotos LED elektroninės oranžinės spalvos švieslentės ir LED TFT multimedijos ekranas. Juose bus pateikiama informacija keleiviams apie maršrutą, esamą, ar būsimą stotelę ir pan.:
	10. LED švieslentės

	Montavimo vieta (kiekis)
	Aukščio pikselių kiekis
	Pločio pikselių kiekis
	Atstumas tarp pikselių
	Švieslentės plotis

	Priekyje (1 vnt.)
	Ne mažiau 15
	Ne mažiau 120
	0,7-1,35 cm
	Ne mažiau 100 cm

	Šone (1 vnt.)
	Ne mažiau 15
	Ne mažiau 64
	0,6-1,35 cm
	Ne mažiau 60 cm

	Gale (1 vnt.)
	Ne mažiau 15
	Ne mažiau 32
	0,6-1,35 cm
	Ne mažiau 20 cm

	Viduje (1 vnt.)
	Ne mažiau 15
	Ne mažiau 112
	0,30-0,7 cm
	Ne mažiau 45 cm



9.3.1. Elektroninės švieslentės visą Sutarties galiojimo laikotarpį turi veikti tinkamai, įrenginiuose pateikiama informacija turi būti ryški ir pilnai apšviesta, kad būtų matoma tiek tamsiu paros metu, tiek ir saulėtomis dienomis. 
9.3.2. Švieslentėse turi būti automatinis informacijos pasikeitimas keičiantis signalui iš autobuse sumontuotos tvarkaraščių vykdymo (el. bilieto) įrangos, t. y. švieslentės turi būti integruotos su naudojama elektroninio bilieto sistema.
9.3.3. Automatinis švieslenčių informacijos rodymas įmanomas tik su tam tikrais įrenginių modeliais, todėl tiekėjas pasirinkdamas modelius turi įsivertinti galimybes dėl jų integravimo su naudojama el. bilieto sistema. Dėl įrenginių modelių tinkamumo automatiniam veikimui būtina konsultuotis su Perkančiąją organizaciją. Jeigu tiekėjas pasirenka iki šiol neintegruotą, tačiau pagal parametrus tinkantį įrenginių modelį/-ius -reikalingus integravimo kaštus prisiima tiekėjas.
9.4. Privaloma vaizdo ir garso įrašymo įranga. Ne mažiau 4 kameros – filmuoja kelią ir transporto priemonės vidų (turi matytis visas transporto priemonės salonas ir bilietų pardavimo vieta be aklųjų zonų (keleivių sėdynių ir turėklų užstojimas nėra laikomas akla zona));
9.4.1. Kameros:
9.4.1.1.  Ne mažiau nei 2 megapikselių matrica;
9.4.1.2.  Ne blogiau nei H.265 kodavimas;
9.4.1.3.  Signalas perduodamas iš kamerų į NVR (įrašymo įrenginį) per CAT5/6 UTP kabelius (negali būtų naudojamas analoginis signalo perdavimas);
9.4.1.4.  Bent viena priekyje montuojama kamera turi mikrofoną. Turi būti galimybė sukonfigūruoti, garso įrašymą tik suveikus pavojaus signalui;
9.4.1.5.  Kameros filmuojančios ne blogesne nei 1080p raiška, 24 kadrai per sekundę;
9.4.2. NVR (įrašymo įrenginys):
9.4.2.1.  Kameros jungiamos per RJ45 jungtį;
9.4.2.2.  Turi galimybę prie NVR jungtis nuotoliniu būdu, naudojant 4G modemą;
9.4.2.3.  NVR visą vaizdo medžiagą koduoja H.265;
9.4.2.4.  Įrašoma ne blogiau nei 1080p raiška, 24 kadrai per sekundę;
9.4.2.5. Vidinė atmintis be judančių dalių. Talpos turi pakakti 200 valandų įrašams iš visų autobuse esančių kamerų įrašant ne mažiau 4096 kbps duomenų srautu.
9.4.2.6.  Perkančiajai organizacijai suteikiama stebėjimo kamerų valdymo sistema be papildomų mokesčių;
Pastaba. Galimas vaizdo kamerų įrašų sprendimas ir nenaudojant NVR, kai vaizdo įrašai saugomi pačiose stebėjimo kamerose. Tuomet pačių stebėjimo kamerų reikalavimai apima visus Kamerų ir NVR reikalavimus, bei privalo palaikyti ONVIF protokolą, bei sinchronizuotą vaizdo įrašų peržiūrą iš visų kamerų esančių autobuse.
9.5. Realaus laiko peržiūra ir nuotolinis prisijungimas. Perkančioji organizacija savo sąskaita sumontuoja ir prie vaizdo įrašymo sistemos prijungia 4G modemą, tam kad būtų nuotolinė prieiga vaizdo medžiagos peržiūrai. Modemas jungiamas per Ethernet RJ45 jungtį. Dėl vaizdo įrašymo įrangos suderinamumo tiekėjui būtina konsultuotis su Perkančiąja organizacija;
10. Saugumo reikalavimai:
10.1. Kamerų ir NVR (įrašymo įrenginio) gamintojas turi atitikti ISO/IEC 27001 standartą arba analogišką.
10.2. Kameros ir NVR (įrašymo įrenginys)  turi atitikti bent vieną iš šių kibernetinio saugumo sertifikatų: SySS, UL CAP, Secure by Default, CNPP trust passport.
11. Oro kondicionavimo (šildymo/vėdinimo) sistema. Reikalavimai keleivių salono vėdinimui / šildymui:
11.1. Transporto priemonės keleivių salone turi būti užtikrinamas nuolatinis vėdinimas arba šildymas reaguojant į aplinkos oro sąlygas.
11.2. Transporto priemonėse privalo būti sumontuota ir veikianti kondicionavimo sistema, kuri užtikrintų keleivių salono oro temperatūros reikalavimus, nustatytus Keleivių ir bagažo vežimo taisyklėse. Jeigu Keleivių ir bagažo vežimo taisyklės nenustato reikalavimų temperatūrai transporto priemonės keleivių salone, temperatūros dydis privalo būti iš anksto suderintas su Perkančiąją organizaciją.  
11.3. Transporto priemonėse turi būti įrengta vairuotojo darbo vietos ir keleivių salono oro kondicionavimo (šildymo ir šaldymo) sistemos, kurios  turi būti su atskirais valdymais vairuotojo darbo vietai ir keleivių salonui. 
11.4. Transporto priemonės negali būti šildomos/vėsinamos įrengta šildymo/vėsinimo sistema, kuri naudoja iškastinį kurą (dyzeliną ar pan.). 
11.5. Jeigu maršrutų vykdymo metu transporto priemonės vėdinimo/oro kondicionavimo sistema sugedo, transporto priemonės salono vėdinimas privalo būti užtikrinamas natūraliomis priemonėmis t. y. transporto priemonėje vairuotojas privalo  atidaryti langus, stoglangius ar kitą sistemą, kuri užtikrintų transporto priemonės natūralų vėdinimą/šildymą.

2 pav.
M3
Principinė įrangos instaliacijos schema (priklausomai nuo autobuso modelio įrangos išdėstymas gali skirtis ir turi būti suderintas su Perkančiąją organizacija):
· Turi būti sumontuojamos 24V, iki 10A dvi srovės grandinės (el. bilieto sistemos valdikliui ir vairuotojo planšetei) su įvadiniais saugikliais; 
· Kaweflex laidas – 6530 SK-TP-C-PUR UL/CSA 3*2* 0,25 mm2 storio gyslos, (awg24) arba atitikmuo;
· M1 laido gyslų storis ne mažiau nei 0,75 mm2;
· Visų kabelių abiejuose galuose turi būti palikta ne mažiau nei 1 m. rezervo;
· [image: e-ticket in bus.png]Ant stogo turi būti pritvirtinta GPS/GSM antena ir laidai atvesti iki OBC. Anteną pateikia Perkančioji organizacija. 

